Okresná prokuratúra Spišská Nová Ves 
Elektrárenská 1, 052 01 Spišská Nová Ves 1

Sp. zn. : 3 Pv 15/13/8810	Spišská Nová Ves, 19.5.2014
EEČ : 2-68-820-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Spišská Nová Ves zo dňa 26.3.2013, spisová značka 3 Pv 15/13/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
 dňa 06. decembra 2012 asi o 16.00 hod., v katastri Obce XXXXX okres Gelnica, v lesnom poraste na dielci č. 522, parcele C KN-1472/1, ktorý patrí do lesného pôdneho fondu, bez povolenia, sekerou zrúbal strom buk, dĺžky 7 m, stredového priemeru 0,08 m a odcudzením 0,03 mł drevnej hmoty spôsobil pre XXXXX, š.p. Odštepný závod XXXXX škodu vo výške 0,78 €.

Uznesením prokurátora Okresnej prokuratúry Spišská Nová Ves zo dňa 26.3.2013, spisová značka 3 Pv 15/13/8810, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry  v  Spišskej  Novej  Vsi sp. zn. 3 Pv 15/13 zo dňa 26.03.2013 bolo podľa § 216 ods. 1 písm. a), b), c) Tr. poriadku podmienečne zastavené trestné stíhanie proti obvinenému ml. XXXXX pre prečin krádeže podľa § 212 ods. 2 písm. d) Tr. zákona, preto, že dňa 06. decembra 2012 asi o 16.00 hod., v katastri Obce XXXXX okres Gelnica, v lesnom poraste na dielci č. 522, parcele C KN-1472/1, ktorý patrí do lesného pôdneho fondu, bez povolenia, sekerou zrúbal strom buk, dĺžky 7 m, stredového priemeru 0,08 m a odcudzením 0,03 mł drevnej hmoty spôsobil pre XXXXX škodu vo výške 0,78 €.
Uznesenie o podmienečnom zastavení trestného stíhania nadobudlo právoplatnosť dňa 16.04.2013 a skúšobná doba v trvaní 12 mesiacov začala plynúť 17.04.2013. 
Z vyžiadaných správ k osobe obvineného, z miesta bydliska, z OO PZ v Krompachoch, Okresného úradu, Odboru všeobecnej vnútornej správy v Spišskej Novej Vsi  a odpisu z registra trestov  obvineného som zistila, že obvinený ml. XXXXX v skúšobnej dobe podmienečne zastaveného trestného stíhania od 17.04.2013 do 17.04.2014 viedol riadny život a nedopustil sa trestného činu, ani iného protispoločenského konania, ktoré by odôvodňovalo vydanie rozhodnutia o pokračovaní podmienečne zastaveného trestného stíhania.  
Podľa § 217 ods. 1 Trestného poriadku, ak obvinený v priebehu skúšobnej doby viedol riadny život,  splnil  povinnosť  nahradiť  spôsobenú  škodu  a  vyhovel  aj 
prípadne ďalším uloženým obmedzeniam a povinnostiam, prokurátor rozhodne, že sa obvinený osvedčil. 
Vzhľadom na to, že obvinený ml. XXXXX splnil podmienky pre rozhodnutie v zmysle  § 217 ods. 1 Tr. poriadku,  bolo  potrebné rozhodnúť tak, ako je uvedené vo výroku tohto uznesenia.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Janka Bocanová
prokurátorka